ЈАВНО ПРЕДУЗЕЋЕ „ЕЛЕКТРОПРИВРЕДА СРБИЈЕ“ БЕОГРАД

ЕЛЕКТРОПРИВРЕДА СРБИЈЕ ЈП БЕОГРАД-ОГРАНАК ТЕНТ

Улица: Богољуба Урошевића- Црног број 44.

Број: 105-E.03.01.- 225596/7-2017

Обреновац, 07.06.2017. године

*(место и датум)*

На основу члана 54. и 63. Закона о јавним набавкама („Службeни глaсник РС", бр. 124/12, 14/15 и 68/15), Комисија за јавну набавку број **3000/0417/2017 (НН 212/2017),** за набавку добара **Мотке за уземљење контактне мреже**, на захтев заинтересованог лица, даје

ДОДАТНЕ ИНФОРМАЦИЈЕ ИЛИ ПОЈАШЊЕЊА

У ВЕЗИ СА ПРИПРЕМАЊЕМ ПОНУДЕ

**Бр. 1.**

Пет и више дана пре истека рока предвиђеног за подношење понуда, заинтересовано лице је у писаном облику од наручиоца тражило додатне информације односно појашњења а Наручилац у року од три дана од дана пријема захтева објављује на Порталу јавних набавки и интернет страници Наручиоца,следеће информације, односно појашњења:

**ПИТАЊЕ 1**: У техничкој спецификацији за тражена добра – пријемно испитивање, за изолационе мотке је наведено више IEC стандарда.

У документацији је наведено:

„Испитивање мотки за уземљење подносивим наизменичним напоном индустријске фреквенције 50 Hz, врши се применом стандарда IEC 60383-1, IEC 60060-1. Такође је потребно извршити испитивање у складу са стандардом SRPS IEC 855:1996 (који се односи на изолационе мотке од пуног материјала, за рад под напоном).“

Поштовани, обзиром да је у питању заштитна опрема за уземљавање и кратко спајање, сматрамо да је за изолационе мотке непотребно тражити испитивања применом стандарда IEC 60383-1 и IEC 60060-1.

- Стандард IEC 60383-1 се односи на изолаторе за надземне водове називног напона изнад 1000 V. Први део, посебно се односи на керамичке и стаклене изолаторе за системе са наизменичним напоном.

- Стандард IEC 60060-1 се односи на технику високонапонских испитивања. Овај стандард се односи на тестове једносмерним напоном, наизменичним напоном, импулсним напоном као и њиховом комбинацијом.

Наведени стандарди су свакако важни и корисни за дефинисање квалитета изолатора за железничку контактну мрежу.

Када су у питању изолационе мотке, довољно је код њиховог испитивања применити, у документацији наведени стандардом SRPS IEC 855. У погледу диелектричних испитивања, тај стандард одређује испитивања напоном индустријске фреквенције 50 Hz - 100kV на елементу дужине 30 cm.

Што се тиче конструкције изолационе мотке, стандард SRPS IEC 855 (60855), подразумева делове израђене и од цеви пуњених пеном – не само од пуног материјала.

Да ли ће наручилац у погледу пријемног испитивања тражити само, у документацији већ наведени стандард SRPS IEC 855 (60855) ?

**ОДГОВОР 1:** У складу са наведеним питањем Понуђача Комисија ће израдити измене и допуне конкурсне документације, и исте објавити на Порталу јавних набавки и интернет страници Наручиоца.